**Primiți-L pe Iisus**

*Elbi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E pregãtitã lumea de noi şi noi petreceri

Bucate scumpe urcã spre mesele bogate

Prin malluri megafoane anunţã iar întreceri

Cu premii peste premii, promoţii mari, în rate

Creştinii toţi dau buzna prin halele de carne

Pe unde beduinii vând mie aduşi din lume

Berbecii stau pe rafturi, cuminţi,fãrã de coarne

Şi tot mai rar se-aude prin târg vreo rugãciune

Aleşii naţiunii ţin cuvântãri pompoase

Chemând la urne plebea bolnavã şi sãracã

Se-mparte câte-o pâine, firimituri rãmase

Dintr-n festin al celor ce doar cu mir se-adapã

Pe înserat, la poarta cetãţii tainic bate

Cu blând surâs pe faţã, un sfânt venit de sus

Dar nimeni nu-l aude...e zgomot prin palate

Mai trist ca niciodatã se-ntoarce-n cer Iisus

Cum sã vã fie bine când aţi uitat de toate?...

De sfânta rugãciune, de cinste şi de milã

Cum sã mai rabde Domnul atâta nedreptate?

Când pânã şi de muncã... vã este tot mai silã...

Orbiţi de-arginţii Iudei v-aţi rãtãcit prin viaţã

Şi nu e altã cale sau alt cuvânt de spus

Decât smeriţi şi sinceri sã ascultaţi povaţã

Şi-n suflet, când se-ntoarce, primiţi-l pe Iisus!